Ekonomio di Bulgaria

Bulgaria membreskis Europana Uniono ye la 1ma di januaro 2007. Lua ekonomio restis stabila de 1996 til 2009, e lua totala nacionala produkturo kreskis mezavalore 6% omnayare en ta periodo, pro direta extera kolokadi. En 2009 l'extera krizo afektis la kresko dil TNP, qua deskreskis cirkume 5% ta yaro, tamen l'ekonomio rapide durigis kreskar. Korupto en la publik administrado, febla judiciala sistemo e l'organizita krimino duras jenar l'extera kolokado e l'ekonomiala expekti.

Importanta industrial agadi por la lando esas la rafino di minerali (nome karbono, kupro e zinko) e la produktado di stalo. Bulgaria mankas jaceyi di petrolo, e bezonas importacar ol. Dum recenta yari, turismo divenabas importanta fonto di revenui: en 2017 cirkume 12 milion turisti vizitis la lando, di qui cirkume la duimo venas de 5 landi: Grekia, Rumania, Turkia, Germania e Rusia.Turismo en Bulgaria (Januaro-Decembro 2014) Nacionala Instituto pri Statistiko 

En mayo 2014, Bulgaria ja satisfacis 4 ek la 5 kriterii por adoptar Euro kom monetaro. En januaro 2018 la chefministro Boyko Borisov anuncis ke la lando intencis adoptar en julio ta yaro la 2ma fazo dil Mekanismo di Kurso di Kambio Europana (Angle: European Exchange Rate Mechanism II)https://web.archive.org/web/20190705225348/https://www.consilium.europa.eu//media/36111/letter-by-bulgaria-on-erm-ii-participation.pdf. Ye la 10ma di julio 2020, kurso di kambio inter Euro e lev establisesis en €1 = BGN 1,95583. Ye la 3ma di junio 2025 anuncesis ke Bulgaria kompletigis la 5 kriterii por l'adopto di Euro, e la lasta etapo esos l'aprobo da la cetera membri de Eurozono, quan on expektas eventor til la 8ma di julio 2025.
. 

Eurozono

L'unesma di januaro 2026 Bulgaria esis 21ma stato dil Europan Uniono qua adoptis l'Euro kom oficala monetohttps://www.ecb.europa.eu/press/pr/date/2025/html/ecb.pr250708~b9676a9fa8.nl.html

Agrokultivo
Agrokultivala produktado diminutis pos 1989, ma dum recenta yari on durigis kreskar e, kun l'industrio di nutrivi, ol reprezentas importanta sektoro del ekonomio di la lando. Bulgaria nun havas cirkume 150.000 traktori ed altra equipuri por agrokultivo. Lua precipua agrokultivala vari esas frumento, maizo, semini di helianto, hordeo, lakto, kolzo, vitobero, potato, tritikalo e tomati. Helianto, sukratra beto e tabako esas la precipua kultivaji por industriala transformo. La produktado di pomi e vitoberi diminutis pos komunista epoko, tamen l'exportaco di vino augmentis.

Referi

Bulgaria
Kategorio:Bulgaria